CELEX: 62017CN0526
Language: da
Date: 2017-09-04 00:00:00
Title: Sag C-526/17: Sag anlagt den 4. september 2017 — Europa-Kommissionen mod Den Italienske Republik

16.10.2017   
            
            
               DA
            
            
               Den Europæiske Unions Tidende
            
            
               C 347/24
            
         Sag anlagt den 4. september 2017 — Europa-Kommissionen mod Den Italienske Republik
   (Sag C-526/17)
   (2017/C 347/32)
   Processprog: italiensk
   
      Parter
   
   
      Sagsøger: Europa-Kommissionen (ved G. Gattinara, P. Ondrůšek og A. Tokár, som befuldmægtigede)
   
      Sagsøgt: Den Italienske Republik
   
      Sagsøgerens påstande
   
   
               —
            
            
               Det fastslås, at Den Italienske Republik har tilsidesat sine forpligtelser i henhold til Europa-Parlamentets og Rådets direktiv nr. 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114), med senere ændringer, idet den forlængede koncessionen på offentlige bygge- og anlægsarbejder vedrørende motorvejen Civitavecchia-Livorno til den 31. december 2046 uden offentliggørelse af en udbudsbekendtgørelse.
            
         
               —
            
            
               Den Italienske Republik tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Kommissionen er af den opfattelse, at forlængelsen af koncessionen på offentlige bygge- og anlægsarbejder vedrørende motorvejen Civitavecchia-Livorno til den 31. december 2046 udgør en ændring af en væsentlig betingelse i denne koncession; det drejer sig om en væsentlig ændring af denne koncession, og denne forlængelse svarer til indgåelsen af en ny koncession på offentlige bygge- og anlægsarbejder, der som sådan skulle offentliggøres gennem en offentliggørelse af en udbudsprocedure. Da der ikke har fundet nogen offentliggørelse sted, har Den Italienske Republik tilsidesat sine forpligtelser i henhold til artikel 2 og 58 i direktiv 2004/18/EF.